CELEX: 22009D0119
Language: mt
Date: 2009-10-22 00:00:00
Title: Deċiżjoni tal-Kumitat Konġunt taż-ŻEE Nru 119/2009 tat- 22 ta’ Ottubru 2009 li temenda l-Protokoll 26 (Dwar il-poteri u funzjonijiet tal-Awtorità tas-Sorveljanza tal-EFTA fil-qasam tal-għajnuna mill-Istat) tal-Ftheim taż-ŻEE

17.12.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 334/23
               
            DEĊIŻJONI TAL-KUMITAT KONĠUNT TAŻ-ŻEE
      Nru 119/2009
      tat-22 ta’ Ottubru 2009
      li temenda l-Protokoll 26 (Dwar il-poteri u funzjonijiet tal-Awtorità tas-Sorveljanza tal-EFTA fil-qasam tal-għajnuna mill-Istat) tal-Ftheim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ ‘il-Ftehim’, u b’mod partikolari l-Artikolu 98 tiegħu,
      Billi:
      
                  (1)
               
               
                  Il-Protokoll 26 tal-Ftehim kien emendat bid-Deċiżjoni tal-Kumitat Konġunt taż-ŻEE Nru 132/2007 tas-26 ta’ Ottubru 2009 (1).
               
            
                  (2)
               
               
                  Ir-Regolament tal-Kummissjoni (KE) Nru 271/2008 tat-30 ta’ Jannar 2008 li jemenda r-Regolament (KE) Nru 794/2004 li jimplimenta r-Regolament tal-Kunsill (KE) Nru 659/1999 li jistipula r-regoli dettaljati għall-applikazzjoni tal-Artikolu 93 tat-Trattat tal-KE (2) għandu jiġi inkorporat fil-Ftehim.
               
            
                  (3)
               
               
                  Skont l-Artikolu 1 tal-Protokoll 26 tal-Ftheim, l-Awtorità tas-Sorveljanza tal-EFTA ingħatat l-istess livell ta’ poteri u funzjonijiet simili għal dawk tal-Kummissjoni tal-KE għall-applikazzjoni tar-regoli applikabbli għall-għajnuna mill-Istat, u r-Regolament (KE) Nru 271/2008 għandu b’hekk jiġi inkluż fil-Protokoll 26 tal-Ftehim għal skopijiet ta’ informazzjoni biss,
               
            IDDEĊIEDA KIF ĠEJ:
      Artikolu 1
      L-inċiż li ġej għandu jkun miżjud mal-Punt 2 (ir-Regolament tal-Kummissjoni (KE) Nru 794/2004) tal-Artikolu 2 tal-Protokoll 26 tal-Ftehim:
      ‘, kif emendat minn:
      
                  —
               
               
                  
                     32008 R 0271: ir-Regolament tal-Kummissjoni (KE) Nru 271/2008 tat-30 ta’ Jannar 2008 (ĠU L 82, 25.3.2008, p. 1)’.
               
            Artikolu 2
      It-testi tar-Regolament (KE) Nru 271/2008 fil-lingwa Iżlandiża u dik Norveġiża, li jiġu ppubblikati fis-Suppliment ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar it-23 ta’ Ottubru 2009, sakemm ikunu saru n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Taqsima ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, it-22 ta’ Ottubru 2009.
         
            
               Għall-Kumitat Konġunt taż-ŻEE
            
            
               Il-President
            
            Oda Helen SLETNES
         
      
      
         (1)  ĠU L 100, 10.4.2008, p. 1.
      
         (2)  ĠU L 82, 25.3.2008, p. 1.
      
      
         (*)  Ma huma indikati l-ebda ħtiġijiet kostituzzjonali.